Blandt stifterne af NDPD var SED-medlemmet [[Lothar Bolz]], der var mangeårigt medlem af KPD og som under krigen havde opholdt sig i [[Moskva]], hvor han havde været ansvarlig af afnazifierings-programmer for tyske krigsfanger. Bolz blev også partiets første formand. Partiets formål var at opsamle tidligere NSDAP-medlemmer og Værnemagts-officerer. Ledelsen af SED forklarede på SED's partidag i maj 1948, at disse "politisk uafklarede mennesker" ikke ved næste valg skulle fungere som "stemmekvæg" for de borgerlige partier CDU og LDP.<ref>Klaus Schroeder: ''Der SED-Staat. Partei, Staat und Gesellschaft 1949–1990'', 2. oplag, Propyläen: München 2000 (1998), p. 41/42.</ref>
Filosofi Historie Foreninger Organisationer